b'\n_START_ARTICLE_\nPertti Vaelma\n_START_PARAGRAPH_\nPertti Vaelma (s. 7. toukokuuta 1957 Turku) on suomalainen j\xc3\xa4\xc3\xa4kiekkoilija. H\xc3\xa4n pelasi puolustajana SM-sarjassa ja SM-liigassa vuosina 1973\xe2\x80\x931980 ja voitti yhden Suomen-mestaruuden._NEWLINE_Vaelma aloitti p\xc3\xa4\xc3\xa4sarjauransa Turun Tovereissa kaudella 1973\xe2\x80\x931974. TuTo:n pudottua p\xc3\xa4\xc3\xa4sarjasta h\xc3\xa4n siirtyi kaudeksi 1975\xe2\x80\x931976 Turun Palloseuraan ja voitti kauden p\xc3\xa4\xc3\xa4tteeksi Suomen-mestaruuden. My\xc3\xb6hemmin h\xc3\xa4n edusti viel\xc3\xa4 Tampereen Koovee:ta._NEWLINE_Vaelma pelasi SM-sarjassa ja SM-liigassa yhteens\xc3\xa4 89 runkosarjaottelua, joissa h\xc3\xa4nen tehopisteens\xc3\xa4 olivat 4\xc2\xa0+\xc2\xa09\xc2\xa0=\xc2\xa013 ja j\xc3\xa4\xc3\xa4hym\xc3\xa4\xc3\xa4r\xc3\xa4ns\xc3\xa4 74 minuuttia. SM-liigan pudotuspeleiss\xc3\xa4 h\xc3\xa4n ei pelannut._NEWLINE_Vaelma pelasi 14 nuorten maaottelua.'